
Tisztelt Képviselő-testület!

A képviselő-testület a zárszámadási rendeletben történő meghatározására az Mötv. 143. § (4) bekezdés c) pontjában kapott felhatalmazás alapján jogosult. Az államháztartásról szóló 2011. évi CXCV. törvény 91. § (1) bekezdésében foglaltak alapján a jegyző által elkészített zárszámadási rendelet-tervezetet a polgármester a költségvetési évet követő negyedik hónap utolsó napjáig terjeszti a képviselő-testület elé. A zárszámadásról a képviselő-testület rendeletet alkot. 
Szentpéterszegi Községi Önkormányzat 2012. évi pénzügyi tervének végrehajtásáról szóló zárszámadás elkészült, melyet az alábbiak szerint terjesztek a Képviselő-testület elé.

I. 
BEVEZETŐ
Szentpéterszeg Községi Önkormányzatának Képviselő-testülete 2012. 02 28-án fogadta el az önkormányzat 2012. évi költségvetéséről szóló rendeletét, ami a költségvetés végrehajtásának időszakában többször módosításra került. A képviselő-testület folyamatosan tájékozódott az időarányos teljesítésekről a féléves beszámolóból és az I-III. negyedévi gazdálkodásról szóló tájékoztatóból.

Szentpéterszeg lakosainak száma 2013. január 1-jén  1147  fő volt.

A Képviselő-testület az önkormányzat 2012. évi költségvetését 27.149 E Ft működési forráshiánnyal fogadta el.

A működési forráshiányra az önkormányzat az önhibájukon kívül  hátrányos önkormányzatok kiegészítő támogatásából 24.792. E Ft-ot kapott az év folyamán.

Az önkormányzat a forráshiányt a kiadási megtakarításokkal, csökkentésekkel, illetve az elért többletbevételekkel ellentételezte annak érdekében, hogy a működés minél kevesebb hitellel kerüljön finanszírozásra.

Magyarország Kormányának döntése alapján az Önkormányzat hitelállományának 100%-a, 21.634 E Ft konszolidálása történt meg. A konszolidációval érintett hitel, kötvény állomány a következőkből tevődött össze: működési és felhalmozási célú hitel
A 2012. évi költségvetésünket az előző évekhez hasonlóan a kiadások csökkentése és a kényszerű takarékosság jellemezte.

A kiadások lehetséges csökkentésével, átütemezésével sikerült a fizetőképességet biztosítani.

Az önkormányzat felügyelete alá tartozó költségvetési szervek az éves beszámolási kötelezettségnek eleget tettek, melyek továbbítása a MÁK felé megtörtént.

A hivatal az intézmények vonatkozásában a kötelező számszaki egyezőséget felülvizsgálta és azt dokumentálta.

A normatíva alapján igényelt támogatások elszámolásánál, a Kincstár által végzett felülvizsgálat alapján a 2012. visszafizetés keletkezett, amit az önkormányzat  teljesített.
II.

Az államháztartásról szóló 2011. évi CXCV. törvény 24. § (4) bekezdés a)-c) pontjaiban előírt indoklások
Az önkormányzat költségvetési mérlege,  pénzeszközök változása 

Az önkormányzat pénzkészlete (bankszámlák, pénztárak) 2012. január 1-jén 11.164 
E Ft volt. Bevételként  635.038. E Ft került elszámolásra. Az év folyamán 598.936. E Ft kifizetését követően a 2012. december 31-i záró pénzkészlet 47.266 E Ft. 

Többéves kihatással járó döntések

A többéves kihatással járó döntésekből származó működési és felhalmozási célú kötelezettségek összege 0 E Ft. A működési célú kötelezettségek az előző évekről áthúzódó kötelezettségek.

Az önkormányzat hitelállománya – a konszolidációt követően – összesen 2012. december 31-én 0 E Ft.

Az önkormányzatnak 2012. december 31. napjával nem volt kezességvállalása, a korábbi évek kezességvállalásai a fizetési kötelezettségek teljesítése miatt megszűntek. Kezességvállalás érvényesítésére nem került sor. 

Adósság állomány alakulása

2012. december 31-én az önkormányzatnak külföldi hitelező felé adósság állománya nem volt. A 2012. évi költségvetést, valamint a következő évet terhelő belföldi szállítói kötelezettségként a mérlegben 47.266. E Ft került kimutatásra, melyből nem lejárt 6.387. E Ft, 90 napon túli lejáratú 40.879.E Ft. 

Vagyoni helyzet alakulása

Az önkormányzat eszközeinek értéke 2012. december 31-én  886.977. E Ft, mely 2 %-kal nőtt  az előző évhez képest
.
Az immateriális javak állománya 6,8. %-kal (80. E Ft-tal), növekedett a 2011. december 31-i adathoz viszonyítva.

A tárgyi eszközök állománya 15.047. E Ft. 1,8 %-os csökkenést mutat, melynek oka, hogy önkormányzati szinten a tárgyévi aktivált beruházások értéke meghaladta a tárgyévben elszámolt terv szerinti amortizációt.

Az önkormányzatnak a gazdasági társaságokban történő befektetései nem változtak . 

A forgóeszközök állománya a mérleg fordulónapján 47.466. E Ft, mely 33.467.E Ft-tal, azaz  nőtt az előző évhez képest. 

A növekedés  elsősorban a pénzeszközök növekedése  miatt következett be. 
A követelések vonatkozásában csökkenés tapasztalható, mértéke -100. % az előző évhez képest.

Az önkormányzat tulajdonában álló gazdálkodó szervezetek működéséből származó kötelezettségek, részesedések alakulása

· Az önkormányzat tulajdonában álló gazdálkodó szervezetek működéséből származó kötelezettségek összes állománya 0 E Ft .
Tisztelt Képviselő-testület!

· A 2012. évi költségvetési rendeletben megfogalmazott célok a végrehajtás során szükségessé vált módosításokkal együtt teljesültek. A fejlesztések eredményeként a működés takarékosabbá vált, a szolgáltatások színvonala emelkedett. 2012-ben több Képviselő-testületi döntés is a szigorú, takarékos és ésszerű gazdálkodást helyezte az előtérbe.
A fenntartható fejlődés érdekében, 2013-ban folyamatosan elemeznünk kell a gazdasági folyamatokat, figyelembe véve az önkormányzat erre irányuló döntéseit. 

A jogalkotásról szóló 2010. évi CXXX. törvény (Jat.) 17. §-a alapján a zárszámadási rendeletet előkészítő jegyző előzetes hatásvizsgálatot végzett, melyben felmérte a szabályozás várható következményeit.

A zárszámadási rendelettervezet előzetes hatásvizsgálatának megállapításai a következők:

Társadalmi, gazdasági, hatások

A zárszámadási rendeletben foglaltak végrehajtásával az önkormányzat elősegítette a településen élők helyzetének javítását (fejlesztések, intézmények átalakítása, stb.). A szociálisan rászoruló társadalmi rétegek támogatásában előrelépés történt (étkeztetés, önkormányzati lakások bérbeadása, stb).  
A rendeletben foglaltak végrehajtásának költségvetési hatását az előterjesztés részletesen tartalmazza.

Adminisztratív terheket befolyásoló hatások
A zárszámadási rendeletben foglalt pénzügyi,- számviteli és szociális előírások végrehajtása a szakmai, ügyintézési és adminisztratív feladatok végrehajtásában többletfeladatokat jelentettek a költségvetési szervek számára. 

A jogszabályok megalkotásának szükségessége, a jogalkotás elmaradásának várható következményei
A zárszámadási rendelet megalkotását szükségessé teszi az Mötv. és az Áht. előírásai, melynek elmaradása törvényességi mulasztásnak számít, ami támogatás megvonásával jár.

A jogszabály alkalmazásához szükséges személyi, szervezeti, tárgyi és pénzügyi feltételek
A zárszámadási rendeletben rögzítettek végrehajtásához a személyi, tárgyi, szervezeti és pénzügyi feltételek rendelkezésre álltak. 

A rendelet-tervezet elkészítésénél figyelembe vettük a jogszabályszerkesztésről szóló 61/2009. (XII.14.) IRM rendelet előírásait. 

Tisztelt Képviselő-testületet!

Kérem, hogy a zárszámadási rendelet-tervezetet tárgyalja meg és hozza meg döntését.

Szentpéterszeg, 2013. 04. 26.
                                           
Olajos Mihály  sk 

Polgármester
SZENTPÉTERSZEG KÖZSÉGI önkormányzat
 képviselő-testületének

......../2013. (.........) önkormányzati rendelete

a 2012. évi pénzügyi terv végrehajtásáról

Az önkormányzat képviselő-testülete az államháztartásról szóló 2011. évi CXCV. törvény 91. § 81) bekezdésében meghatározott jogkörében eljárva a 2012. évi költségvetési zárszámadásáról a következő rendeletet alkotja.

1. §

(1) Az önkormányzat képviselő-testülete a 2012. évi költségvetés végrehajtásáról szóló zárszámadást 

	422.118 E Ft
	Költségvetési bevétellel

	
	

	370.701.E Ft
	Költségvetési kiadással



	40870 .E Ft
	helyesbített maradvánnyal


hagyja jóvá.

 (1) Az önkormányzat mérlegszerűen bemutatott kiadásait, bevételeit önkormányzati szinten az 1. mellékletben foglaltaknak megfelelően fogadja el. 

(2) A működési bevételek és kiadások, valamint a tőkejellegű bevételek és kiadások mérlegét az 2.1. és a 2.2. melléklet szerint fogadja el.

2. §

A képviselő-testület az Önkormányzat 2012. évi zárszámadását részletesen a következők szerint fogadja el:

(1) Az önkormányzat beruházási és felújítási kiadásait az 3. és a 4. melléklet szerint hagyja jóvá. 
(2) Az EU-s támogatással megvalósuló programok és projektek, valamint az önkormányzaton kívül megvalósult projektekhez való hozzájárulás pénzügyi elszámolását az 5. melléklet szerint fogadja el.

(3) Az önkormányzat, bevételi és kiadási előirányzatainak teljesítését a 6., mellékletekben foglaltaknak megfelelően hagyja jóvá.

(4) A körjegyzőségi hivatal bevételi és kiadási előirányzatainak teljesítését a 8.. mellékletekben foglaltaknak szerint fogadja el.

 (5) Az önállóan működő és gazdálkodó, valamint az önállóan működő költségvetési szervek bevételi és kiadási előirányzatainak teljesítését a 9., mellékletekben foglaltaknak megfelelően hagyja jóvá.

(6) A képviselő-testület az önkormányzat 2012. évi egyszerűsített mérlegét, egyszerűsített pénzforgalmi jelentését, egyszerűsített pénzmaradvány-kimutatását, valamint az egyszerűsített vállalkozási maradvány kimutatást a 11.1., 11.2., 11.3., 11.4. mellékletekben foglaltak szerint hagyja jóvá.
(7) A képviselő-testület a költségvetési szervek maradványát és annak felhasználását a 12. mellékletnek megfelelően hagyja jóvá, illetve engedélyezi.

3. §

(1) A képviselő-testület utasítja az önkormányzat jegyzőjét, hogy a költségvetési maradványt érintő fizetési kötelezettségek teljesítését biztosítsa, illetve kísérje figyelemmel.

(2) Az önkormányzat jegyzője és a költségvetési szervek vezetői a költségvetési maradványnak a 2013. évi előirányzatokon történő átvezetéséről gondoskodni kötelesek.

4. §

A képviselőtestület utasítja az önkormányzat jegyzőjét, hogy a költségvetési beszámoló elfogadásáról a költségvetési maradvány jóváhagyott összegéről, elvonásáról a költségvetési szervek vezetőit a rendelet kihirdetését követő 15 napon belül írásban értesítse.

5. §

Ez a rendelet a kihirdetés napján lép hatályba.

Szentpéterszeg, 2013. 04. 30.
	Dr. Barcsai Sándor
	Olajos Mihály 

	jegyző
	polgármester



